Държавен вестник, бр. 21, 2016 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  21
Параграф 7
Страните ще обменят информация относно 
националното законодателство, свързано с 
насърчителни мерки за чуждестранни капи­
талови инвестиции и съвместни дружества в 
областта на туризма в своите страни, както 
и относно гаранциите за защита на чужде­
странните капитали, внесени като инвестиция. 
Страните може да обменят информация за 
възможностите за такива инвестиции, които 
се предоставят в двете страни, и за проекти, 
в които е желателно участието на чужде­
странен капитал.
Параграф 8
Страните могат да правят изменения в 
този Меморандум за разбирателство само по 
взаимно писмено съгласие.
Параграф 9
Всички спорове, произтичащи от тълкува­
нето или прилагането на този Меморандум, 
ще бъдат решавани чрез консултации между 
двете Страни.
Параграф 10
Този Меморандум за разбирателство вли­
за в сила от датата на неговото подписване. 
Меморандумът за разбирателство ще остане 
в сила за период от пет години, като ще бъде 
продължаван автоматично за следващи петго­
дишни периоди, освен ако една от Страните 
не уведоми другата Страна писмено за своето 
намерение да прекрати този Меморандум най-
малко шест месеца предварително. Страните 
ще се консултират помежду си как да отстра­
нят всички евентуално възникнали спорни 
въпроси. Прекратяването няма да повлияе 
върху изпълнението на програмите, проек­
тите или планираните съвместни дейности, 
стартирани по силата на този Меморандум 
за разбирателство.
Подписан в гр. София на 22.02.2016 г. в два 
оригинални екземпляра на български, гръцки и 
английски език, като текстовете имат еднаква 
правна сила. В случай на различия в тълкува­
нето на този Меморандум за разбирателство 
меродавен ще бъде текстът на английски език.
За Министерството 	
За Министерството
на туризма на 	
на енергетиката, 
Република	
търговията, 
България:	
индустрията и
Николина Ангелкова,	
туризма на
министър на 	
Република Кипър:
туризма на	
Йоргос Лакотрипис,
Република	
министър на 
България	
енергетиката, 
	
търговията, 
	
индустрията 
	
и туризма 
	
на Република 
	
Кипър
1816
НАРЕДБА № 3 
от 7 март 2016 г.
за образованието, практическата подготовка и 
професионалната квалификация, необходими 
за придобиване на правоспособност за упраж-
няване на професията „Планински водач“
Г л а в а  п ъ р в а
ОБЩИ ПОЛОЖЕНИЯ 
Чл. 1. (1) С тази наредба се уреждат из­
искванията за образованието, практическата 
подготовка и професионалната квалификация, 
необходими за полагане на изпит за придоби­
ване на правоспособност за упражняване на 
професията ,,Планински водач“ на територията 
на Република България.
(2) С наредбата се определят условията 
и редът за признаване на правоспособност 
за упражняване на професията „Планински 
водач“, придобита в държава – членка на 
Европейския съюз (ЕС), на държава – страна 
по Споразумението за Европейското иконо­
мическо пространство (ЕИП), или на Кон­
федерация Швейцария.
Г л а в а  в т о р а
ИЗИСКВАНИЯ ЗА ОБРАЗОВАНИЕ, ПРАК­
ТИЧЕСКА ПОДГОТОВКА И ПРОФЕСИО­
НАЛНА КВАЛИФИКАЦИЯ ПО ПРОФЕСИЯ­
ТА „ПЛАНИНСКИ ВОДАЧ“. ИЗИСКВАНИЯ 
ЗА ПРИДОБИВАНЕ НА ПРАВОСПОСОБ­
НОСТ И СЪОТВЕТНО ЗА УПРАЖНЯВАНЕ 
НА ПРОФЕСИЯТА „ПЛАНИНСКИ ВОДАЧ“
Раздел I
Oбщи положения
Чл. 2. (1) Планински водач е лице, вписано 
в Националния туристически регистър (НТР) 
по чл. 166, ал. 1 от Закона за туризма (ЗТ) 
за упражняване на професията „Планински 
водач“, което води и придружава туристи в 
планинска и природна среда, като по време 
на осъществяването на избрания маршрут 
се грижи за сигурността на туристите и им 
дава информация за природно-географските 
особености и за забележителностите по него.
(2) Планинският водач води туристи по 
маршрути в планинска и природна среда, 
които са недостъпни за моторни превозни 
средства и достъпът на санитарен автомобил 
за оказване на спешна медицинска помощ е 
затруднен или невъзможен.
(3) Не е планински водач по смисъла на 
тази наредба лице, което води и придружава 
туристи при практикуването на:
1. орнитоложки, ботанически и други ви­
дове екотуризъм, свързан със специализирано 
наблюдение на флората и фауната, освен ако 
избраният маршрут не предполага пешеходен 
преход в планина съгласно ал. 2;
2. конен туризъм;